open-index/open-wikipedia-markdown huggingface dataset:
பாம்பு இளவரசன் (கதை)

**பாம்பு இளவரசன்** என்பது ஒரு இந்திய விசித்திரக் கதை, இது ஃபெரோஷெபூரில் மேஜர் காம்ப்பெல் என்பவரால் சேகரிக்கப்பட்ட ஒரு பஞ்சாபி கதை ஆகும். ஆண்ட்ரூ லாங் அதை *ஆலிவ் தேவதை புத்தகத்தில்* (1907) சேர்த்துள்ளார்.  

## கதைச் சுருக்கம்
வலது|thumb|'''ஆலிவ் தேவதை புத்தகத்தில்''' சுட்டியுள்ள படி பாம்பாக மாறிய இளவரசன் அவரது மனைவியை சந்திப்பது
ஒரு ஏழை மூதாட்டி, சாப்பிட எதுவும் இல்லாமல், கடைசியாக ஆற்றில் குளித்து விட்டு மீன்பிடித்து சாப்பிட எண்ணி ஆற்றுக்குச் செல்கிறாள். அவள் ஆற்றில் இருந்து வெளியே வந்தபோது, அவளுடைய மீன்கூடையில் ஒரு விஷ பாம்பு இருப்பதைக் காண்கிறாள். அது அவளைக் கடித்து அவளுடைய துயரத்தை முடிவுக்குக் கொண்டுவரவேண்டும் என்று ஆசைப்பட்டு அதை வீட்டிற்கு எடுத்துச் செல்கிறாள், ஆனால் வீட்டிற்கு சென்று கூடையைத் திறந்தவுடன், பாம்பிற்கு பதில் ஒரு விலையுயர்ந்த நகையை காண்கிறாள், அந்த நகையை எடுத்து சென்று அந்நாட்டு அரசனிடம் விற்றுவிடுகிறாள். அரசனும் அந்த நகையை தன மார்பில் அணிந்து கொள்கிறான்.  விரைவில், அதை அவர் ராணியைக் காண்பிப்பதற்காக திறந்தபோது, அங்கே நகைக்கு பதிலாக அவர்கள் ஒரு ஆண் குழந்தையைக் காண்கிறார், அவரை ராஜாவும் அவரது மனைவியும் தங்கள் மகனாக, இளவரசனாக  வளர்க்கிறார்கள், மேலும் வயதான பெண்ணையே  அந்த இளவரசனுக்கு செவிலியராக பணியாற்ற செய்கிறார்கள். அவன் வளர்ந்து விவரம் தெரிந்ததும், அந்த மூதாட்டி அந்த பையன் எப்படியாக  வந்தான் என்று அவள் விளக்கினாள்.

இந்த அரசன், தனது அண்டை நாட்டு மன்னரின் மகளை, இளவரசனுக்கு திருமணம் செய்து கொடுக்க எண்ணி இருவரும் ஒப்புக்கொள்கிறார்கள். ஆனால் அண்டை நாட்டு மன்னனின் மகள் திருமணம் செய்யச் செல்லும்போது, அவளுடைய தாயார் அந்த இளவரசனின் ரகசியத்தை பற்றி கேட்கும்படி எச்சரிக்கிறார்.  திருமணம் முடிந்த இரவே அந்த இளவரசன் மீண்டும் பாம்பாக மாறிவிட்டான். இளவரசனைக் காணாத அந்த இளவரசி யாரிடமும் பேசாமல் இளவரசன் காணாமல் போன இடத்திலேயே நின்று புலம்புகிறார், பாம்பாக மாறிய இளவரசனோ அவளிடம் வந்து, அறையின் நான்கு மூலைகளிலும் பால் மற்றும் சர்க்கரைக் கிண்ணங்களை வைத்தால், பாம்பு ராணியின் தலைமையில் பல பாம்புகள் வரும் என்றும் அப்படியே அந்த  ராணியின் வழியில் பயப்படாமல் சென்றால், அவள் கணவனைக் கேட்கலாம்; ஆனால் அவள் பயந்து தன் பயணத்தை தொடரவில்லை என்றால், அவளால் அவனை ஒருபோதும் திரும்ப பெற முடியாது என்று கூறியுள்ளான்.

இளவரசி அவன் சொன்னபடி பாம்பு ராணிக்கு பயப்படாமல் பின்சென்று, தன் கணவனை மீண்டும் உருவம் மாற்றி கூட்டி வந்து நல்லபடியாக வாழ்கிறார்கள். 

## பகுப்பாய்வு

### கதை வகை
இந்தக் கதை ஆர்னே-தாம்சன்-உதர் வகைப்பாட்டில்  ATU 425A வகையாக வகைப்படுத்தப்பட்டுள்ளது, " இழந்த கணவனுக்கான தேடல் ".  எனப்படும் இந்தக் கதைகள் ஒரு மிருகக் கணவனை மணந்த ஒரு மனிதக் கன்னியைப் பற்றிக் குறிப்பிடுகின்றன, அது உண்மையில், ஒரு மாயாஜால மாறுவேடத்தில் ஒரு மனித இளவரசன். அவர் மறைந்துவிடுகிறார், அவள் அவனைத் திரும்பப் பெற வேண்டும்.  என்பதே கதையின் கருவாகும்.

### தொடர்புடைய கதைகள்
இந்திய நாட்டுப்புறக் கதைகள் மற்றும் தொடர்புடைய கதைகளின் தொகுப்பான *[[பஞ்சதந்திரம்|பஞ்சதந்திரத்தில்]]* ஒரு கன்னிப் பெண் பாம்பை மணந்த கதை சான்றளிக்கப்பட்டிருப்பதாகவும் புலமைப்பரிசில் சுட்டிக்காட்டுகிறது. 

### உருவகங்கள்
ஸ்டித் தாம்சன் மற்றும் ஜோனாஸ் பையெஸ் ஆகியோரின் கருத்துப்படி இந்திய இலக்கியம் மற்றும் வாய்வழி நாட்டுப்புறக் கதைகள் பற்றிய ஆய்வு, கதை D432 "உருமாற்றம்: ஒரு நபருக்கு கனிம வடிவம்" (இந்த கதையில், ஒரு நகை )  என்ற மையக்கருத்தைக் கொண்டுள்ளது.

## மேலும் பார்க்கவும்

## மேற்கோள்கள்

பகுப்பு:பஞ்சதந்திரம்
பகுப்பு:நாட்டார் கதைப்பாடல்கள்
பகுப்பு:நாட்டுப்புறக் கதைகள்
பாவாடரப்பட்டி

**பாவாடரப்பட்டி** (சிலர் **பாவாடப்பட்டி**, *Pavadapatti* எனவும் அழைக்கின்றனர்) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், கெலமங்கலம் ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது திம்ஜேப்பள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து  45 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 308 கிலோமீட்டர் தொலைவிலும் உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆரத்தி பட்டாச்சார்யா

**ஆரத்தி பட்டாச்சார்யா**(*Arati Bhattacharya*)  ஓர் இந்திய பெங்காலி நடிகை, எழுத்தாளர் மற்றும் இயக்குநர் ஆவார். பெங்காலி சினிமாவில் இவர் செய்த பணிக்காக அங்கீகரிக்கப்பட்டவர். உத்தம் குமார், சௌமித்ரா சாட்டர்ஜி மற்றும் அனில் சாட்டர்ஜி போன்ற நடிகர்களுடன் இவரது திரை ஜோடி பிரபலமானது. பின்னர் இவர், ஹிந்தி மற்றும் போஜ்புரி திரைப்படத் துறையில் வெற்றிகரமான திரைக்கதை எழுத்தாளராக இடம்பெயர்ந்தார்.

## ஆரம்ப வாழ்க்கை மற்றும் கல்வி
ஆரத்தி பட்டாச்சார்யா இந்தியாவின் ஜாம்ஷெட்பூரில் பிறந்தார். டி.எம். மதன் பெண்கள் உயர்நிலைப் பள்ளியில் மெட்ரிகுலேஷன் தேர்ச்சி பெற்ற பிறகு, ஜாம்செட்பூர் மகளிர் கல்லூரியில் சேர்ந்தார், ஆனால் படிப்பை முடிக்க முடியவில்லை.

## நாடக கலைஞராக
ஜாம்செட்பூரில் நடந்த கல்லூரி நாடகத்தில் சத்யா பந்தோபாத்யாயுடனான முதல் தற்செயலான சந்திப்பிற்குப் பிறகு, சத்யா பந்தோபாத்யாய் கொல்கத்தாவில் ஒரு நாடக கலைஞராக வந்து பணியாற்ற அழைத்தார். பின்னர் இவர் தனது தாயுடன் கொல்கத்தாவுக்குச் சென்று, சத்யா பந்தோபாத்யாய் எழுதி இயக்கிய 'கேயா' என்ற முக்கியக் கதாபாத்திரத்தில் ரங்மஹால் தியேட்டரில் "நஹாபத்" நாடகத்தில் நாடகக் கலைஞராக தனது நடிப்பைத் தொடங்கினார். 1972 ஆம் ஆண்டு மிருணாள் சென் இயக்கிய "ஏக் அதுரி கஹானி" திரைப்படத்தில் முன்னணி நடிகையாக நடிப்பதற்கு வாய்ப்பு கிடைத்த பிறகு 1970 களில் மறக்கமுடியாத பல பாத்திரங்களில் நடித்தார்.

## தொழில்
ஆரத்தி பட்டாச்சார்யா, பிரேயசி, ஸ்திரீ, சூர்யத்ரிஷ்னா போன்ற படங்களுக்காக பிரபலமாக அறியப்பட்டவர். 1976இல்,  ஆனந்தமேளா திரைப்படத்தில் பாடகியாகவும் குரல் கொடுத்தார். இவர் சத்யஜித் ராயுடன் ஜன ஆரண்யாவில்  மேலும் மிருணாள் சென்னுடன் ஏக் அதுரி கஹானியில் பணியாற்றினார். 50க்கும் மேற்பட்ட பெங்காலி படங்களில் நடித்துள்ளார். இவரும் ஒரு கதக் நடனக் கலைஞராவார். இவர் சில இந்தி மற்றும் போஜ்புரி படங்களையும் இயக்கியுள்ளார். இப்போது போஜ்புரி திரையுலகில் ஒரு வெற்றிகரமான திரைக்கதை எழுத்தாளராக பணியாற்றி வருகிறார்.

## தனிப்பட்ட வாழ்க்கை
போஜ்புரி நடிகரும் அரசியல்வாதியுமான குணால் சிங்கை மணந்தார். இவர்களது மகன் நடிகர் ஆகாஷ் சிங் .

## விருதுகள்

பெங்கால் திரைப்பட பத்திரிகையாளர்கள் சங்கம் – *அமி சே ஓ சகா* (1976)  திரைப்படத்திற்காக சிறந்த துணை நடிகைக்கான விருது வழங்கப்பட்டது.

## திரைப்படவியல்

### ஒரு நடிகராக

### ஒரு இயக்குநராக

## சான்றுகள்

## வெளி இணைப்புகள்

பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வங்காளத் திரைப்பட நடிகைகள்
பகுப்பு:இந்தித் திரைப்பட நடிகைகள்
டோலு குனித்தா

**டோலு குனித்தா**( கன்னடம் : **ಡೊಳ್ಳು ಕುಣಿತ**), கர்நாடகாவின் ஒரு பிரபலமான மத்தள இசை நடனமாகும்.  

## குழு நடனம்
alt=Colourfully-dressed women dancing|thumb|பெண்களால் நிகழ்த்தப்படும் டோலு குனித்தா
இது டோலு எனப்படும் ஒரு மத்தளம் போன்ற இசைக்கருவி கொண்டு நிகழ்த்தப்படும் ஒரு குழு நடனமாகும். இதனை பொதுவாக  குருபா சமூகத்தைச் சேர்ந்தவர்கள் நிகழ்த்தி வருகின்றனர். இந்த குழுவில் குறைந்தது  10 முதல் 16  நடனக் கலைஞர்கள் இருப்பார்கள், ஒவ்வொருவரும் தாளக் கருவி அணிந்து நடனமாடும்போது வெவ்வேறு தாளங்களை வாசிப்பார்கள். மையத்தில் ஜால்ராக்கள் கொண்டு ஒரு தலைவரால் தாளத் துடிப்பு இயக்கப்படுகிறது. மெதுவான மற்றும் வேகமான தாளங்கள் மாறி மாறி இசைக்கப்படும் பொழுது நடனக்குழு பல்வேறு மாறுபட்ட நடனவடிவத்தை குழுவாக  நிகழ்த்துவார்கள். பெரும்பாலும் ஆண்களால் நிகழ்த்தப்பட்டாலும் தற்போது'பெண்களாலும் டோலு குனித்தா நிகழ்த்தப்படுகிறது. இதற்கான ஆடைகள் எளிமையானவை; உடலின் மேல் பகுதி வழக்கமாக வெறுமனே விடப்படும், அதே சமயம் ஒரு கருப்பு தாள் வேட்டியின் மேல் உடலில் கட்டப்படும். 1987 இல் கே.எஸ் ஹரிதாஸ் பட் தலைமையில் ஒரு குழுவினர் சோவியத் ஒன்றியச் சுற்றுப்பயணம் மேற்கொண்டனர்.  மாஸ்கோ, லெனின்கிராட், வைப்ராக், ஆர்சன்கேல்ச்க், ஸ்கோவ், மர்மேந்ஸ்க், தாஷ்கண்ட் மற்றும் நோவோகிராட் ஆகிய இடங்களில் இவர்கள் இந்த நடனநிகழ்ச்சிகளை நிகழ்த்தினார்கள்.

## தொன்ம கதை பின்னணி
இசை நடனத்தின் தோற்றத்தைப் பற்றிய புராண கதை  வாய்வழி பாரம்பரியமாக  'ஹலுமத புராணம்' அல்லது குருபபுராணம் என கருநாடகத்தில்  சொல்லப்பட்டு வருகிறது. தொல்லா என்றஅசுரன்/அரக்கன் சிவனை பக்தியுடன் வணங்கி வந்தான். அவன் பக்தியை மெச்சிய சிவன் அவன் முன் தோன்றி வேண்டும் வரத்தை கேள் என்ற போது, அவன்  சிவனையே விழுங்க வேண்டும், இல்லையெனில் சாகாமை வேண்டும் என கோருகிறார், சாகாமையை மறுத்த சிவனை அந்த அரக்கன் சிவனை விழுங்கினார். அவன் வயிற்றிக்குள் சென்ற சிவன் பின்னர் பெரிதாக வளர ஆரம்பித்தார். வலி தாங்க முடியாத அசுரன், சிவனை வெளியே வரும்படி கெஞ்சினான். சிவன் அரக்கன் வயிற்றைக் கிழித்து, அவனைக் கொன்றுவிட்டு வெளியே வந்தார். மேலும் சிவன் அந்த அசுரனின் தோலைப் பயன்படுத்தி ஒரு டோல்/மத்தளம் செய்து அதை பக்தர்களான  '"ஹாலு குருபாக்கள்'" என்ற கிராமவாசிகளுக்கு  வழங்கினார். ஷிமோகாவில் உள்ள குருபா பழங்குடியினர் இன்றும் இந்த பாரம்பரியத்தை பின்பற்றுகிறார்கள். 

## மேற்கோள்கள்

பகுப்பு:இந்திய நாட்டுப்புற நடனங்கள்
ராஷ்மி சின்ஹா

**ராஷ்மி சின்ஹா** (Rashmi Sinha)  ஒரு இந்திய தொழிலதிபர் மற்றும்   சான் பிரான்சிஸ்கோவை தளமாகக் கொண்ட தொழில்நுட்ப நிறுவனமான ஸ்லைட் ஷேர் இன்  முதன்மை செயல் அலுவலர் ஆவார்.2012 இல், *[[ஃபார்ச்சூன் இதழ்|ஃபார்ச்சூன்]]* பத்திரிகையில்,  சக்திவாய்ந்த பெண் தொழில்முனைவோர் பட்டியலில் இவரது பெயர் 8வது இடத்தைப் பிடித்தது. 2008 ஆம் ஆண்டில், *ஃபாஸ்ட் நிறுவனத்தால்* வெப் 2.0 இல் உலகின்  செல்வாக்கு செலுத்துபவர்களில் முதல் 10 பெண்களில் ஒருவராக ராஷ்மி பெயரிடப்பட்டார். ஜனவரி 2015 இல், தி எகனாமிக் டைம்ஸ் இவரை,  "மிகவும் செல்வாக்கு மிக்க" உலகளாவிய 20 இந்தியப் பெண்களில் ஒருவராக பட்டியலிட்டது.

## ஆரம்ப வாழ்க்கை மற்றும் கல்வி
ராஷ்மி சின்ஹா, இந்தியாவின் லக்னோவில் பிறந்து, இந்தியாவில் வளர்ந்து, பிரவுன் பல்கலைக்கழகத்தில் அறிவாற்றல் நரம்பியல் உளவியலில் முனைவர் பட்டம் பெற்றார். அங்கு, ராஷ்மி ஆண்டி வான் டாமுடன் கணினி அறிவியல் பாடங்களை எடுத்தார், அதனால் இவர் மனித-கணினி தொடர்பு சிந்தனை வழியில் சில வெளிப்பாடுகளைக் கொண்டிருந்தார். கல்வி மென்பொருளை வடிவமைப்பதில் படிப்பை எடுத்தார். ராஷ்மி சின்ஹா , பெர்க்லியில் உள்ள கலிபோர்னியா பல்கலைக்கழகத்திற்கு போஸ்ட்டாக்கிற்காகச் சென்றார், அங்கு இவர் தனது கவனத்தை மனித-கணினி தொடர்புக்கு மாற்றினார்.

அலகாபாத் பல்கலைக் கழகத்தில் உளவியலில் இளங்கலை மற்றும் முதுகலை  பட்டமும் பெற்றார்.

## வணிக வாழ்க்கை
பின்னர், இவர் தனது சொந்த பயனர் அனுபவ ஆலோசனையைத் தொடங்க கலிபோர்னியா பல்கலைக்கழகத்தில் கல்வியை விட்டு வெளியேறினார். இவர் நடைமுறை சிக்கல்களை அதிகம் விரும்புவதாக முடிவுசெய்து, இவர் உசாண்டோ என்ற பயனர் அனுபவ ஆலோசனை நிறுவனத்தை இணைந்து நிறுவினார் மற்றும் இ பே (eBay), ப்ளு ஷீல்ட், (Blue Shield), ஏஏஏ (AAA) போன்ற நிறுவனங்களுக்கான திட்டங்களில் பணியாற்றினார். நவம்பர் 2005 இல் வெளியிடப்பட்ட மைண்ட் கேன்வாஸ் (வாடிக்கையாளர் ஆராய்ச்சிக்கான விளையாட்டு போன்ற மென்பொருள்) மூலம் தயாரிப்புகளில் இவரது முதல் முயற்சி உள்ளது.

ஒரே நேரத்தில், ராஷ்மியும் இவரது கணவரும், இவரது அண்ணன் அமித் ரஞ்சனின் உதவியுடன், வெறும் ஆறு மாதங்களில், ஆன்லைனில் விளக்கக்காட்சிகளைப் பகிரும் தளமான ஸ்லைட் ஷேர்  ஐ உருவாக்கினர். 2006 இல் தொடங்கப்பட்டதிலிருந்து, 9 மில்லியனுக்கும் அதிகமான விளக்கக்காட்சிகள் இதில் பதிவேற்றப்பட்டுள்ளன, இது நிபுணர்கள் உள்ளடக்கம் மூலம் இணைக்க உதவுகிறது. லிங்க்ட்இன் 2012 இல் $100 மில்லியனுக்கும் மேலாக ஸ்லைட் ஷேர் ஐ வாங்கியது குறிப்பிடத்தக்கது.

## தனிப்பட்ட வாழ்க்கை
சின்ஹா ஸ்லைடுஷேரின் இணை நிறுவனர் மற்றும் தலைமை தொழில்நுட்ப அதிகாரியான ஜொனாதன் பௌடெல்லை மணந்தார். இவர்கள் சான் பிரான்சிஸ்கோவில் வசிக்கின்றனர்.

2008 ஆம் ஆண்டில், ஃபாஸ்ட் நிறுவனத்தால் வெப் 2.0 இல் உலகின் செல்வாக்கு மிக்க முதல் 10 பெண்களில்  ஒருவராக ராஷ்மி பெயரிடப்பட்டார்.

## மேலாண்மை தத்துவம்
ராஷ்மி தனது வலைப்பதிவில் (ராஷ்மிசின்ஹா.காம்)  சமூக மென்பொருள் மற்றும் தொழில்முனைவு பற்றி எழுதுகிறார்; இவர் மனித-கணினி தொடர்பு சிந்தனை சமூகத்தில் ஈடுபட்டுள்ளார்.  தகவல் கட்டிடக்கலை சங்கத்தின் நிறுவன உறுப்பினர்களில் ஒருவராக இருந்தார், மேலும் மாதாந்திர 'பே ச்சி' (BayCHI) பேச்சுத் தொடரின் இணைத் தலைவராகவும் உள்ளார்.

## சான்றுகள்

## வெளி இணைப்புகள்

* SlideShare
* Rashmi's Blog 
* Rashmi's Interview
* Rashmi Sinha 

பகுப்பு:அமெரிக்க இந்தியர்கள்
பகுப்பு:வாழும் மக்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
செசல்டன் கிளர்ச்சி

**செசல்டன் கிளர்ச்சி** அல்லது **செசல்டன் எழுச்சி**; அல்லது **இரட்டை பத்தாவது கிளர்ச்சி** (ஆங்கிலம்: *Jesselton uprising*; *Double Tenth Revolt* மலாய்: *Pemberontakan Jesselton*; பிரெஞ்சு: *Révolte de Jesselton*) என்பது வடக்கு போர்னியோவில் சப்பானிய படைகளுக்கு எதிராக ஆல்பர்ட் குவோக் (*Albert Kwok*) என்பவரின் தலைமையிலான கினபாலு கெரில்லா இயக்கத்தின் (*Kinabalu Guerrillas*) கிளர்ச்சி ஆகும். 

இந்தக் கிளர்ச்சியில் உள்ளூர் சீனர், மலேசிய பழங்குடியினர், இயூரேசியர் (*Eurasian*) மற்றும் சீக்கியர் (*Sikh Indians of Jesselton*) போன்றவர்களும் பங்கு எடுத்துக் கொண்டனர். கினபாலு கெரில்லா படையினர் ஏறக்குறைய 50-90 சப்பானிய வீரர்களைக் கொன்று, செசல்டன் நகரப் பகுதி; மற்றும் துவாரான் மாவட்டம் (*Tuaran District*), கோத்தா பெலுட் மாவட்டம் (*Kota Belud District*) ஆகிய மாவட்டங்களின் கட்டுப்பாட்டையும் தற்காலிகமாகத் தக்க வைத்துக் கொண்டனர்.

செசல்டன் என்பது 1946-ஆம் ஆண்டு, இரண்டாம் உலகப் போருக்கு பிறகு வடக்கு போர்னியோ என்றும்; பின்னர் சபா மாநிலத்தின் தலைநகராகவும் மாறியது.  

## பொது

கினபாலு கெரில்லாக்களிடம் மிகக் குறைவான ஆயுதங்கள் இருந்ததாலும்; சப்பானியர்களை எதிர்த்துப் போராடுவதற்கு, குறிப்பிட்ட காலத்திற்குள் ஆயுதங்கள் கிடைக்காமல் போனதாலும் கினபாலு கெரில்லா குழுவினர் மறைவிடங்களுக்குப் பின்வாங்க வேண்டிய கட்டாய நிலை ஏற்பட்டது. 

அரச சப்பானிய இராணுவத்தின் கெம்பித்தாய் படையினர் (*Japanese Kenpeitai*), கினபாலு கெரில்லா படையினரின் மறைவிடங்களைக் கண்டறிய, வடக்கு போர்னியோவில் இருந்த கடலோரக் குடியிருப்புகளில் தாக்குதல்களை நடத்தினார்கள். அதனால் அப்பாவி பொதுமக்கள் பலர் பல்வேறு கொடுமைகளுக்கு உள்ளாகினர்.

### சப்பானிய படைத் தலைவர் மிரட்டல்

கினபாலு கெரில்லா உறுப்பினர்கள் தாங்களே முன்வந்து சரண் அடையவில்லை என்றால், மேலும் அதிகமான பொதுமக்கள் கொல்லப் படுவார்கள் என்று சப்பானியப் படைத் தலைவர் சிமிசு (*Shimizu*) அச்சுறுத்தினார். இதைத் தொடர்ந்து கினபாலு கெரில்லா தலைவர் ஆல்பர்ட் குவோக் சரண் அடைய முடிவு செய்தார். 

கினபாலு கெரில்லா தலைவர் ஆல்பர்ட் குவோக்; மற்றும் முக்கியமான கிளர்ச்சித் தலைவர்களும் சரண் அடைந்தனர். 175 கெரில்லா உறுப்பினர்களுக்கும் அனுதாபிகளுக்கும் மரணதண்டனை விதிக்கப்பட்டு தூக்கிலிடப் பட்டனர். அதன் பின்னர் சப்பானியர்கள் வடக்கு போர்னியோ நிர்வாகத்தை மீண்டும் நிலைநிறுத்தினர்.

## மேற்கோள்கள்

* 
* 

## மேலும் படிக்க
* 

* 

* 

* 

## குறிப்புகள்

பகுப்பு:பிரித்தானிய போர்னியோ
பகுப்பு:போர்னியோவின் வரலாறு‎ 
பகுப்பு:மலேசிய வரலாறு
பகுப்பு:சபாவின் வரலாறு‎
பால நாகம்மா (தெலுங்கு)

***பால நாகம்மா*** (*Bala Nagamma*) என்பது 1942ஆம் ஆண்டு வெளியான தெலுங்கு மொழித் திரைப்படமாகும். இத்திரைப்படத்தினை இயக்கியவர் சி. புல்லையா.இதனைத் தயாரித்தவர் சு. சீனிவாசன் எனப்படும் எஸ். எஸ். வாசன். பாலா நாகம்மா கதை மிகவும் பிரபலமான புர்ரகதாக்களில் ஒன்றாகும். தமிழில் மொழிமாற்றம் செய்யப்பட்ட தெலுங்கில் ஜெமினி ஸ்டுடியோஸ் தயாரித்த வெற்றிகரமான ஆரம்பப் படங்களில் இதுவும் ஒன்று. ஜெமினி ஸ்டுடியோஸ் இப்படத்தை இந்தியில் மதுபாலா நடித்த *பஹுத் தின் ஹுவே* (1954) என்ற பெயரில் வெளியிட்டது. இந்தப் படம் பின்னர் 1959-ல் வேதாந்தம் ராகவய்யாவின் இயக்கத்தில் அதே பெயரில் மீண்டும் தயாரிக்கப்பட்டது.

## கதை
இத்திரைப்படத்தின் கதைப் பாலா நாகம்மா என்ற இளம் இளவரசியைப் பற்றியது. மன்னன் நவபோசராசாவின் இராணி பூலக்ஷ்மி, சந்ததிக்காக சடாங்கி முனியிடம் பிரார்த்தனை செய்து ஏழு குழந்தைகளைப் பெற்றாள். இவர்களில் இளையவரின் பெயர்ப் பாலா நாகம்மா (காஞ்சனமாலா). இவள் காரியவர்தி ராஜுவை (பண்டா) மணந்தாள். இவள் மாயலா மராத்தியால் (கோவிந்தராஜுல சுப்பாராவ்) கடத்தப்படுகிறாள். மாயலா மராத்தி பாலா நாகம்மாவை நாயாக மாற்றி, நகுல்லபுடி காட்டில் உள்ள தனது குகைக்கு அழைத்துச் செல்கிறான். அங்குச் சென்றதும், அவளை தனக்குச் சாதகமாகப் பயன்படுத்த முயல்கிறான். பாலா நாகாமமாவின்  *விரதம்* (புனித சடங்குகள்) மற்றும் பூசைகளை மேற்கோள் காட்டி அவனை விலக்கி வைக்கிறாள். அவள் பதினான்கு வருடங்கள் குகையில் கைதியாக இருக்கிறாள். அந்த நேரத்தில் பகீரின் எஜமானி சங்கு (புஷ்பவல்லி) பொறாமைப்படுகிறாள். இதற்கிடையில், இவரின் மகன் பாலவர்த்தி ராஜு வளர்ந்து, மாயலா பக்கீரின் கைதியாக நாகல்புடி காட்டில் தனது தாயார் இருப்பதைப் பற்றிய உண்மையைக் கண்டுபிடிக்கின்றார். பூ விற்கும் பெண்ணான தம்பாலி பெடி மூலம் தன் பேரனாகக் காட்டிக்கொண்டு பக்கீரைத் தேடுகிறான். பின்னர், அவர் பகீரைத் தோற்கடித்தார்.

## நடிகர்கள்

### ஆண் நடிகர்கள்

* மயில மராத்தியாக மருத்துவர் கோவிந்தராஜுல சுப்பா ராவ்
* பண்டா கனக லிங்கேஸ்வர ராவ், காரியவர்த்தி ராஜுவாக
* நவபோஜ ராஜுவாக பலிஜேபள்ளி லட்சுமிகாந்த கவி
* பாலவர்த்தி ராஜுவாக மாஸ்டர் விஸ்வம்
* இராமவர்த்தி ராஜுவாக பொதிலா வெங்கட கிருஷ்ணமூர்த்தி
* கோட்வால் ராம சிங்காக ரேலங்கி வெங்கட்ராமையா
* சாகலி திப்புடாக லங்கா சத்தியம்
* ஜோதிடராக வி. லட்சுமிகாந்தம்
* நாகேந்திருடாக அட்டாலா நாராயண ராவ்
* புலி ராஜுவாக கர்ரா சூர்யநாராயணா

### நடிகைகள்

* பாலநாகம்மாவாக காஞ்சனமாலா
* இராணி சங்குவாக புஷ்பவல்லி
* பூலட்சுமியாக பெல்லாரி லலிதா
* மண்டுல மாணிக்யமாக கமலா தேவி
* துர்காவாக சீதாபாயம்மா
* சீதாலியாக ரத்னமாலா (சாகலி திப்புடுவின் மனைவி)
* தம்பாலி பெடியாக அஞ்சனி பாய்
* இளம் பாலநாகம்மாவாக சரஸ்வதி
* இளம் சூர்யநாகம்மாவாக கமலா
* தாசியாக கமலாகுமாரி

## ஒலிப்பதிவு
இப்படத்தில் மூன்று பாடல்கள் உள்ளன.

# "நா சொகசே கனி மருதே தாசுது கட" – புஷ்பவல்லி
# "நன்னா மேமு டெல்லி போதம்"
# "ஸ்ரீ ஜெய ஜெய கௌரி ரமணா" - பெல்லாரி லலிதா

## வரவேற்பு
திரைப்பட வரலாற்றாசிரியர் ராண்டோர் கையின் கூற்றுப்படி, *பாலா நாகம்மா*  (லாபம்) பெற்றது.

## மேற்கோள்கள்

## வெளி இணைப்புகள்
* 
* Balanagamma at Cinegoer.com
* Watch BalaNagama At Basthi.com
* Bala Nagamma at The Hindu/Cinema Plus
* List of Copyright violators reported

பகுப்பு:1942 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
சிவ நாராயணமூர்த்தி

**சிவ நாராயணமூர்த்தி** (*Siva Narayanamoorthy*, இறப்பு: 7, திசம்பர், 2022) என்பவர் தமிழ்த் திரைப்பட நகைச்சுவை நடிகர் ஆவார். இயக்குநர் விசுவால் *வீடுதோறும் வசந்தம்* என்ற தொலைக்காட்சித் தொடரில் நடிகராக அறிமுகப்படுத்தப்பட்டர். பின்னர் மு. களஞ்சியம் இயக்கிய *பூந்தோட்டம்* படத்தின் வழியாக திரைப்பட்ட நடிகராக அறிமுகமானார். தன் உடலமைப்பு, முக பாவனைகளைக் கொண்டு காவல் அதிகாரி, பண்ணையார் போன்ற படங்களில் பல படங்களில் நடித்துள்ளார். குறிப்பாக விவேக், வடிவேலு ஆகியோருடன் இணைந்து நடித்ததற்காக அறியப்படும் இவர் சுமார் 2018க்கும் மேற்பட்ட படங்களில் நடித்துள்ளார்.

## குடும்பம்
சிவ நாராயணமூர்த்தி தஞ்சாவூர் மாவட்டம், பட்டுக்கோட்டையை அடுத்த பொன்னவராயன்கோட்டையைச் சேர்ந்தவர். இவருக்கு புஷ்பவல்லி என்ற மனைவியும், லோகேஷ், இராம்குமார் என்ற இரு மகன்களும், சிறீதேவி என்ற மகளும் உள்ளனர்.

## நடித்த படங்களில் சில
* பூந்தோட்டம் (1998) 
* படையப்பா (1999)
* சாமி (2003)
* தாமிரபரணி (2007)
* ஈநாடு (2009)
* சந்திரமுகி (2010)
* வேலாயுதம் (2011)
* ஆதித்ய நாராணனா (2012)
* வாக்கப்பட்ட சீமை (2012)
* விந்தை (2015)

## குறிப்புகள்

## வெளி இணைப்புகள்
* 

பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:2022 இறப்புகள்
அரங்கம்பாளையம்

**அரங்கம்பாளையம்** () அல்லது பேச்சு வழக்கில் 'ரங்கம்பாளையம்' என்பது இந்தியா தீபகற்பத்தில் தமிழ்நாடு மாநிலத்தின் ஈரோடு மாவட்டத்திலுள்ள ஒரு புறநகர்ப் பகுதியாகும்.

கடல் மட்டத்திலிருந்து சுமார் 211 மீட்டர் உயரத்தில் அமைந்துள்ள அரங்கம்பாளையம் பகுதியின் புவியியல் ஆள்கூறுகள்,  ஆகும். ஈரோடு, காசிபாளையம், சோலார், மூலப்பட்டறை, பவளத்தாம்பாளையம், வேப்பம்பாளையம், வீரப்பம்பாளையம், நஞ்சனாபுரம் மற்றும் திண்டல் ஆகியவை அரங்கம்பாளையம் பகுதிக்கு அருகிலுள்ள முக்கிய புறநகர்ப் பகுதிகளாகும். 

அரங்கம்பாளையத்தில், கொங்கு கல்வி நிலையம் மெட்ரிகுலேஷன் மேல்நிலைப் பள்ளி அமைந்துள்ளது. மேலும்,ஈரோடு கலை மற்றும் அறிவியல் கல்லூரி, அரங்கம்பாளையத்தில் அமையப் பெற்றுள்ளது. 

ஈரோடு வெளிவட்டச் சாலையின் நீட்டிப்பு, அரங்கம்பாளையம் வழியாகச் செல்கிறது. அரங்கம்பாளையத்தில் ஒருங்கிணைந்த 
பதிவுத்துறை அலுவலக வளாகத்தில், ஈரோடு மாவட்டப் பதிவுத்துறை அலுவலகங்கள் அமைந்துள்ளன.

## மேற்கோள்கள்

## வெளி இணைப்பு
* GeoHack - அரங்கம்பாளையம்

பகுப்பு:ஈரோடு மாவட்டத்திலுள்ள கிராமங்கள்
குவகாத்தி உணவு விருதுகள்

**கவுகாத்தி உணவு விருதுகள்** (*Guwahati Food Awards*) என்பது இந்தியாவில் 2015-ல் நிறுவப்பட்ட வருடாந்திர உணவு விருது ஆகும். இந்தியாவின் குவகாத்தியின் உணவு மற்றும் பானத் துறையில் சிறந்த சேவைகள் மற்றும் சாதனைகளை அங்கீகரிப்பதை நோக்கமாகக் கொண்டு இந்த விருது நிறுவப்பட்டுள்ளது.

விருதிற்குத் தேர்ந்தெடுக்கப்படுபவர்கள் பொது வாக்களிப்பு, உணவு சுவைத்தல் மற்றும் நடுவர் குழு அறிக்கை ஆகியவற்றை உள்ளடக்கிய பல கட்ட செயல்முறை மூலம் தேர்ந்தெடுக்கப்படுவார்கள்.

## வரலாறு
இது ஜி பிளஸ் எனும் நிறுவனத்தினால் 2015-ல் நிறுவப்பட்டது. 

## விருதுகள்
### 2023
2023ஆம் ஆண்டு குவகாத்தி உணவு விருது சனவரி 28 அன்று வழங்கப்பட்டது. இதில் 31 பிரிவுகளில் விருது வழங்கப்பட்டது.

### 2018
2018ஆம் ஆண்டு விருதிற்கு 23 பிரிவுகளில் 157 பரிந்துரைகளைப் பெற்றது. குவகாத்தி உணவு விருது 2018-ன் நடுவர் குழுவில் செப் பரூக் அகமது, கீதா தத்தா மற்றும் தாஜ் உணவக குழுமங்களின் முன்னாள் சமையல்கலை நிபுணர் அபிஷேக் பேடி வர்மா ஆகியோர் அடங்குவர். இந்நிகழ்வில் குணால் விஜயகர் முதன்மை விருந்தினராகக் கலந்து கொண்டார்.

### 2017
குவகாத்தி உணவு விருது 2017க்கு 25 பிரிவுகளில் 186 பரிந்துரைகள் பெறப்பட்டது. சிறப்பு நடுவர் குழுவில் உணவு விமர்சகர் மற்றும் எழுத்தாளர் ஆஷிஷ் சோப்ரா மற்றும் கோர்மே இந்தியத் தலைமை நிர்வாக இயக்குநர் சுரேஷ் ஹிந்துஜா ஆகியோர் இடம்பெற்றனர். ரியாஸ் அம்லானி, உணவகம் மற்றும் இந்தியத் தேசிய உணவகங்கள் சங்கத்தின் தலைவர் நிகழ்ச்சிக்குத் தலைமை விருந்தினராகக் கலந்து கொண்டார்.

### 2016
குவகாத்தி உணவு விருதுகளின் இரண்டாவது நிகழ்வு குவகாத்தியில் உள்ள விவாண்டாவில் தாஜ் , தலைமை விருந்தினரான சமையல் கலை வல்லுநர் மஞ்சித் கில், கார்ப்பரேட் செப், ஐடிசி உணவகங்கள் மற்றும் இந்தியச் சமையல் சங்கங்களின் தலைவர் ஆகியோருடன் நடைபெற்றது.

### 2015
முதலாவது குவகாத்தி உணவு விருது குவாகாத்தில் உள்ள ராடிசனில் நடைபெற்றது. இந்நிகழ்வின் பிரதம விருந்தினராக கார்ல்சன் ரெசிடோர் உணவகங்களுக்கான ஆசியாவின் மூத்த துணைத் தலைவர் சஞ்சீவ் பஹ்வா கலந்து கொண்டார்.

## மேலும் பார்க்கவும்

* இந்திய உணவுமுறை
* இந்திய உணவுமுறை

## மேற்கோள்கள்

## வெளி இணைப்புகள்
* 
பகுப்பு:2015-இல் உருவாக்கப்பட்ட அமைப்புகள்
பகுப்பு:இந்திய விருதுகள்
பகுப்பு:உணவுப் பரிசுகள்
கேரள புத்தாண்டு (கொல்லம் ஆண்டு)

**கேரளா புத்தாண்டு** (*Kerala New Year*) வசந்த உத்தராயணத்தின் நாளில், அதாவது சூரியன் தெற்கிலிருந்து வடக்கு அரைக்கோளத்திற்கு நகரும் என்று கருதப்படும் நாளில் கொண்டாடப்படுகிறது. இருப்பினும், மலையாள நாட்காட்டியின் படி.முதல் மலையாள மாதம் *சிங்கம்* () ஆகும்.

நவீன மலையாள கொல்லம் சகாப்தம் கிபி 825-ல் ஏற்றுக்கொள்ளப்படும் வரை, மலையாள மாதமான *மேடம்* ( முதல் நாள்) புத்தாண்டாகக் கருதப்பட்டது. இந்த நாள் இன்றும் கேரளாவில் விஷூ என்று கொண்டாடப்படுகிறது. மேலும் இது இந்தியாவின் பெரும்பாலான பகுதிகளில் இதேபோன்ற புத்தாண்டு கொண்டாட்டங்களுடன் ஒத்துப்போகிறது.

## மேலும் காண்க

* விஷூ

## மேற்கோள்கள்

பகுப்பு:மே சிறப்பு நாட்கள்
பகுப்பு:ஏப்ரல் சிறப்பு நாட்கள்
பகுப்பு:கேரள இந்து திருவிழாக்கள்
பகுப்பு:கேரள விழாக்கள்
இராம் பரத்

**இராம் பரத்** (ஆங்கிலம்: *Ram Barat*; இந்தி: राम बारात) என்பது இந்தியாவின் ஆக்ராவில் நடைபெறும் இராமலீலை கொண்டாட்டத்தின் ஒரு பகுதியாகும். இது வட இந்தியாவின் கொண்டாடப்படும் மிகப்பெரிய வருடாந்திர நிகழ்வுகளில் ஒன்றாகும். இராம் பரத் என்பது "இராமர் திருமண ஊர்வலம்" என்பதாகும். ஒவ்வொரு ஆண்டும் ஆக்ராவில் ஒரு புதிய இடம் தேர்வு செய்யப்பட்டு, ஜனக்புரிக்காக விளக்குகள் மற்றும் மலர்களால் அலங்கரிக்கப்பட்டு இந்த விழா கொண்டாடப்படுகிறது.

## வரலாறு
இராம் பரத் நிகழ்வானது சுமார் 125 ஆண்டுகள் முன்பிருந்தே கொண்டாடப்படுவதாக வரலாற்று சான்றுகள் தெரிவிக்கின்றன. புகழ்பெற்ற வணிகர் லாலா கோகமல், இந்த அரச திருமணத்தின் மூன்று நாட்கள் கொண்டாட்டங்களின் பாரம்பரியத்தைத் தொடங்கியவர் ஆவார். இவரது செல்வாக்கு காரணமாக இந்நிகழ்வு நடைபெற்ற சாலைக்கு 'லாலா கோகமல் மார்க்' என்றும், இராம் லீலை நடைபெறும் மைதானத்திற்கு *லாலா கோகமால்* என்றும் பெயரிடப்பட்டது. இவர் 1966-ல் இறந்தபோது, இவரின் மகன் இராதாராமன் பொறுப்பேற்று 1978-ல் இறக்கும் வரை இராம் லீலையினை செயலாளராக நடத்தினார். 2016-லிருந்து இவரது இளைய மகன் ராஜ் நரேன் ராம்லீலையின் பொருளாளராகவும், இவரது பேரன் அரி கிசன் அகர்வால் சங்கத்தின் துணைத் தலைவராகவும் இருந்தனர். இப்போது லாலா கோகமாலின் கொள்ளுப்பேரன் ராஜீவ் கே அகர்வால் நிதி திரட்டும் நடவடிக்கைகளில் முக்கிய பங்காற்றி வருகின்றார்.

* 2008-ல் கமலா நகர் பகுதியில் இராம் பாரத் நடைபெற்றது.
* 2010-ல், பால்கேஷ்வர் பகுதியில் நடைபெற்றது.
* 2013-ல், கமலா நகர், ஆக்ராவில் ஜனக்புரியில் கொண்டாடப்பட்டது.
* 2015-ல் காந்தி நகர், ஜனக்புரியில் அக்டோபர் 8-10 வரை கொண்டாடப்பட்டது.
* 2018-ல் விஜய் நகர், ஜனக்புரியில் அக்டோபர் 7-10 வரை கொண்டாடப்பட்டது.
* 2022-ம் ஆண்டு ஆக்ராவில் ஜனக்புரியில் கொண்டாடப்பட்டது.

## விழா ஏற்பாடு
நிகழ்வுக்கான ஏற்பாடுகள் விழா நடைபெறும் நாட்களுக்கு முன்கூட்டியே தொடங்கும். *ஜனக் மகால்* மற்றும் பிற விரிவான கட்டமைப்புகளை அமைக்க நாட்டிலிருந்து சிறந்த கைவினைஞர்கள் அழைக்கப்படுகின்றனர். இராம் பாரத்துக்குத் தேர்ந்தெடுக்கப்பட்ட பகுதிக்குச் சிறப்பு நிதியுதவி அளிக்கப்பட்டு மணமகளின் தந்தை வீடு போல் அலங்கரிக்கப்பட்டு, பரதிகளை (இராமர் மற்றும் அவரது குடும்பத்தினர்) வரவேற்கத் தயாராக ஏற்பாடுகள் அனைத்தும் சிறப்பாகச் செய்யப்படுகின்றன.

## விழாக்கள்
இந்த விழாக்கள் மூன்று நாட்கள் நடைபெறுகின்றது. முதல் நாள் திருமஞ்சன ஊர்வலம் நடைபெறும். இதை இலட்சக்கணக்கான மக்களும் ஆக்ரா முழுவதிலுதிலுமிருந்தும், இராசத்தான் மற்றும் மத்தியப் பிரதேசத்தின் அண்டை மாவட்டங்களிலிருந்து வருபவர்களும் கண்டுகளிக்கின்றனர். இப்பகுதி முழுவதும் இரவில் ஆயிரக்கணக்கான விளக்குகளால் ஒளிரும். மேலும் இந்நிகழ்வினைக் காணவருகைத் தரும் கூட்டத்திற்கு பொழுது போக்குமிடமாகத் திரைப்பட அரங்கங்கள் இரவு முழுவதும் திரைப்பட காட்சிகளை நடத்துகின்றன. இந்த மூன்று நாட்களும் அனைத்து தரப்பு மக்களும் ஒன்று கூடி மகிழ்ச்சியுடன் பொழுதைக் கழிக்கும் ஒரு பெரிய திருவிழாவாக உள்ளது.

## மேலும் பார்க்கவும்
* ஆக்ரா

## மேற்கோள்கள்

* 
* http://www.nerve.in/news:25350019341

பகுப்பு:இராமாயணம்
கட்டமராஜூ காவியம்

பகவான் ஸ்ரீ கிருஷ்ணர் குடும்பத்தின் வழித்தோன்றல் என கருதப்படும் கட்டமராஜூ மன்னரின் போர் திறமைகள், ஆட்சியில் செய்த நன்மைகளை பற்றிய காவிய பாடல்களே **கட்டமராஜூ காவியம்** என்று அழைக்கப்படுபவையாகும். இது இம்மன்னரைப் பற்றிய வீரம் மிக்க நாட்டுப்புறக் கதைகளின் தொகுப்பாகும். நீண்ட காலமாக ராயலசீமா பிராந்தியத்தின் நாட்டுப்புற விழாக்கள் மற்றும் கிராம கண்காட்சிகளின் போது இயற்றப்பட்ட, பாடப்பட்ட அல்லது நிகழ்த்தப்பட்ட கதைகளின் தொகுப்பாகும். இது வரை கிட்டத்தட்ட 60க்கும் மேற்பட்ட பனை ஓலை கையெழுத்துப் பிரதிகள்,  சில கல்வெட்டுகள், மற்றும் செப்புத் தகடு கல்வெட்டுகளில்  இந்த கதைகளின் தொகுப்புகள் கூறப்பட்டுள்ளன.

சில கல்வெட்டுகளில் பகவான் ஸ்ரீ கிருஷ்ணரின் சுமார் 23 தலைமுறைகள் காணப்பட்டன. எனவே அவர் பகவான் ஸ்ரீ கிருஷ்ணரின் 23 வது தலைமுறை வழித்தோன்றல் என்று நம்பப்படுகிறது,  நெல்லூரின் நளமா சித்தியுடன் கடுமையான போரில் ஈடுபட்டு அந்த போரில் வெற்றி பெற்றார். அந்த போர்க் கதை பெரும்பாலும் அறிஞர்களால் சுயாதீனமாக பாடப்படும் பல அத்தியாயங்களால் ஆன பாடல்கள் என்று குறிப்பிடப்படுகிறது.   பெரும் போர் நடந்த பிரகாசம் மாவட்டத்தில் உள்ள பாலேறு ஆற்றங்கரையில், ஏராளமான கொல்ல சமூகம் ( யாதவர் ) மற்றும் கம்மவார் சாதியைச் சேர்ந்தவர்கள் கூடி ஆண்டு விழா நிகழ்ச்சி நடத்துவார்கள். அந்த விழாக்களில் இத்தகைய இதிகாச நாயகர்களின் உயிர்களைப் போற்றும் பல்வேறு பாடல்களை பாடி நினைவு கூறுவது வழக்கம். கட்டமராஜூ காவியம் அவற்றில் முக்கியமான ஒன்றாகும்.

## காவியம்
13 ஆம் நூற்றாண்டில் கட்டமராஜூ, கடுமையான வறட்சியின் காரணமாக, நெல்லூரின் விளை நிலங்களுக்கு தனது மக்களுடன் குடிபெயர்ந்தார். அங்கு அவர் நெல்லூர் அரசருடன் தனது கால்நடைகளையும் ஆடுகளையும் மேய்ப்பதற்காக உடன்படிக்கை செய்தார். ஒரு தவறான புரிதலின் காரணமாக, உடன்படிக்கை முறிந்து ஒரு மிகப்பெரிய போரில் விளைந்தது. இந்த போரானது பாலேறு ஆற்றங்கரையில் நெல்லூரை ஆண்ட நளமா சித்தியுடன் நிகழ்ந்தது. போர் புரிந்த கனிகிரியில் ஒரு தலைவரான கட்டமராஜூவின் காவியம். இதில் இரு தரப்பிலும் உள்ள பல பெரிய நாயக அந்தஸ்தை கொண்டவர்கள் தங்கள் உயிரை இழந்தனர். அனால் இறுதியில்  கட்டமராஜூ மன்னரே வெற்றி பெற்றார்.

1260-ம் ஆண்டுகளில், கனிகிரி மண்டலத்தில் உள்ள எர்ரகத்தபாடு என்ற பகுதியை அரசாண்ட  மனுமசித்திக்கும் கடமராஜுக்கும் இடையே மறுபடியும் ஆபத்தான பகை ஏற்பட்டது. இரண்டு இளவரசர்களும் குறிப்பிட்ட பரந்த புல்வெளிகளை தங்கள் கால்நடைகளுக்கு மேய்ச்சல் இடமாகப் பயன்படுத்துவதற்கான உரிமை குறித்த பிரச்சினையில் ஏற்கனவே பகை இருந்தது. இது இரு தரப்பினரின் கடுமையான சண்டைக்கு வழிவகுத்து பாலேரு ஆற்றின் பஞ்சலிங்கலாவில் இரத்தக்களரி மிக்க போர் நடந்தது. கவிஞர் திக்கண்ணாவின் உறவினரான கட்கா திக்கண்ணா தலைமையிலான மனுமசித்தியின் படைகள் போரில் வெற்றி பெற்றன,  இந்த சண்டையும் அதன் விளைவாக நடந்த சண்டையும் "கட்டமராஜூ கதா" என்ற பிரபலமான காவியத்தின் கருப்பொருளாக அமைந்தது. இந்த அழிவுகரமான போருக்குப் பிறகு, முதலாம்ம னுமசித்தி இறந்தார்.

இரண்டாம் மனுமசித்தியின் மரணத்துடன், நெல்லூர் பேரரசு அதன் தனித்துவத்தையும் அதன் அரசியல் முக்கியத்துவத்தையும் இழந்து, இரண்டாம் காகதீய பிரதாபருத்ராவின் ஆட்சியில், நெல்லூர் பகுதி காகதீய பேரரசின் ஒரு பகுதியாக மாறியது. மேலும் இதனால் அடிக்கடி காகத்தியர்களுக்கும் பாண்டியர்களுக்கும் இடையே போர்க்களமாக மாறி பல்வேறு மன்னர்களின் கைகளுக்கு மாறி மாறி சென்றது.

## மேற்கோள்கள்

பகுப்பு:ஆந்திரப் பிரதேச வரலாறு
பகுப்பு:நெல்லூர் மாவட்டம்
பகுப்பு:நாட்டார் வழக்காறுகள்
பகுப்பு:நாட்டார் கதைப்பாடல்கள்
தேசிய அறிவியல் திரைப்பட விழா-2019

*
*'தேசிய அறிவியல் திரைப்பட விழா** (''National Science Film Festival and Competition)'' (''இந்தி: ராஷ்ட்ரிய விக்யான் சல்சித்ரா மேளா'') என்பது இந்திய அறிவியல் மற்றும் தொழில்நுட்பத் துறையான ''விக்யான் பிரசார்'', இந்திய அறிவியலின் ஒரு பகுதியாக ஜஹாங்கிராபாத் ஊடக நிறுவனத்துடன் இணைந்து 2011-ல் நடைபெற்ற இந்திய அறிவியல் மாநாட்டின் ஒரு பகுதியாக ஏற்பாடு செய்துள்ளது. இது தனிப்பட்ட உற்பத்தியாளர்களுக்கும் உற்பத்தி நிறுவனங்களுக்கும் வாய்ப்புகளைப் பகிர்ந்துகொள்ள நடைபெறுகிறது.

== குறிக்கோள் ==
இந்தியாவில் அறிவியல் திரைப்படங்களை விளம்பரப்படுத்த ''விக்யான் பிரசார்'' மற்றும் இந்திய அரசின் முன்முயற்சி இதுவாகும். பல வளர்ந்த நாடுகளுடன் ஒப்பிடும்போது இந்தியாவில் அறிவியல் திரைப்படம் ஒரு வளர்ந்த துறை அல்ல. இந்தத் திருவிழா நாட்டில் தரமான அறிவியல் திரைப்படத் தயாரிப்பின் அவசியத்தைக் கவனத்தில் கொண்டுள்ளது.

== விருதுகள் ==

* வகை A: அரசு மற்றும் அரசு சாரா நிறுவனங்கள்/நிறுவனங்களால் தயாரிக்கப்பட்ட திரைப்படங்கள்
* வகை B: தனிப்பட்ட / சுயாதீன திரைப்பட தயாரிப்பாளர்களால் தயாரிக்கப்பட்ட திரைப்படங்கள்
* வகை C: பட்டம்/பட்டய நிலைப் படிப்புகளைப் படிக்கும் மாணவர்களால் தயாரிக்கப்பட்ட திரைப்படங்கள்
* வகை D: 6 முதல் 12 ஆம் வகுப்பு வரை படிக்கும் மாணவர்களால் எடுக்கப்பட்ட திரைப்படங்கள்
* தொழில்நுட்ப சிறப்பு விருதுகள்
* சிறப்பு நடுவர் விருதுகள்

== தேசிய அறிவியல் திரைப்பட விழா 2019 வெற்றியாளர்கள் ==
தேசிய அறிவியல் திரைப்பட விழா 2019 வெற்றியாளர்கள்

**வகை 'வானவில்': பள்ளி மாணவர்களால் தயாரிக்கப்பட்ட திரைப்படங்கள்**

* வெற்றியாளர் தங்க நீர்நாய் விருது: **ரிஷு திவாரி** இயக்கிய **தானியங்கு விவசாயம்'''
* வெள்ளி நீர்நாய் விருது: அலினா நக்ஷ்பந்தி இயக்கிய ஒவ்வொருவரும் தனித்துவமானவர்கள்
* வெண்கல நீர்நாய் விருது: அனன்யா ஜெயின் இயக்கிய அணுகக்கூடிய ஒளி

## மேற்கோள்கள்


* தேசிய அறிவியல் திரைப்பட விழா 2019 இன் அதிகாரப்பூர்வ வெற்றியாளர்கள் பட்டியல்

## வெளி இணைப்புகள்

* விக்யான் பிரசார் வீடியோ சீரியல்
* Chennaimoms.com நிகழ்வுகள் - போட்டி @ SRM பல்கலைக்கழகம்
*  
*  
* 
* பயன்படுத்தப்பட்ட லோகோவின் ஆதாரம் https://vigyanprasar.gov.in/wp-content/uploads/Strip-Ad.jpg
பகுப்பு:சென்னையில் ஊடகங்கள்
பகுப்பு:இந்தியாவில் திரைப்பட விழாக்கள்
சாம் நடனம்

[thumb| கருப்புத் தொப்பி அணிந்து சாம் நடனம் நிகழ்த்தப்படுகிறது. இது [ஹொனலுலு கலை அருங்காட்சியகத்தில் நிகழ்த்தப்பட்டது.]]
thumb|13 பிப்ரவரி 2018 அன்று டோஸ்மோச் திருவிழாவின் போது லே அரண்மனையில் நிகழ்த்தப்பட்ட சாம் நடனம்.
**சாம் நடனம்** (* Cham dance*) என்பது திபெத்திய பௌத்த மதத்தின் சில பிரிவுகள் மற்றும் புத்த விழாக்களுடன் தொடர்புடைய ஒரு கலகலப்பான முகமூடி மற்றும் ஆடை அணிந்த நடனமாகும்.  பாரம்பரிய திபெத்திய இசைக்கருவிகளைப் பயன்படுத்தி துறவிகள் இசைக்கும் இசையுடன் இந்த நடனம் நடைபெறுகிறது. நடனங்கள் பெரும்பாலும் உணர்வுள்ள உயிரினங்களுக்கு இரக்கம் தொடர்பான தார்மீக அறிவுரைகளை வழங்குகின்றன. மேலும், அவற்றை உணரும் அனைவருக்கும் தகுதியைக் கொண்டுவரும்.

சாம் என்பது தியானத்தின் ஒரு வடிவமாகவும், கடவுள்களுக்கான பிரசாதமாகவும் கருதப்படுகிறது. சாமின் தலைவர் பொதுவாக ஒரு இசைக்கலைஞராகவே இருப்பார், சிம்பல் என்ற ஒரு தாள வாத்தியத்த்தை பயன்படுத்துவார் .

20 ஆம் நூற்றாண்டின் தொடக்கத்தில் இதனை "பிசாசு நடனம்" என்றும் அழைக்க ஆரம்பித்தனர். இது கலைஞர்கள் அணியும் ஆடைகளின் மேற்கத்திய கருத்துகளிலிருந்து பெறப்பட்டது.

## உள்ளடக்கம்
thumb|பெய்ஜிங்கில் உள்ள ஒரு கோவிலில், 1 மார்ச் 1919 இல், நடனமாடும்  இரண்டு நடனக் கலைஞர்கள்.
சாம் பெரும்பாலும் பத்மசாம்பவா, 9 ஆம் நூற்றாண்டின் நைங்மாபா பள்ளியின் ஆசிரியர்கள் போன்ற பிற புனிதர்களின் வாழ்க்கைச் சம்பவங்களை சித்தரிக்கிறது.

மோகேயன் மற்றும் கமலசீலா ஆகிய இரு முக்கிய விவாதக்காரர்கள் அல்லது இயங்கியல் வல்லுநர்களுக்கிடையேயான லாசா அமைப்பின் பெரும் விவாதம், கிங்காயில் உள்ள கும்பம் மடாலயத்தில் ஆண்டுதோறும் நடைபெறும் ஒரு குறிப்பிட்ட சாம் நடனத்தில் விவரிக்கப்பட்டு சித்தரிக்கப்படுகிறது. 841 ஆம் ஆண்டு  *லாங்தர்மா* என்ற திபெத்திய கொடுங்கோல் மன்னன் *லாக்லுங்பா பெல்கி டோர்ஜே* என்ற துறவியால் படுகொலை செய்யப்பட்டதை நினைவுகூரும் வகையில், திபெத்திய புத்தாண்டான லோசரை முன்னிட்டு இந்த நடனத்தின் ஒரு மறு செய்கை நிகழ்த்தப்பட்டது. துறவி, கருப்பு அங்கி மற்றும் கருப்பு தொப்பி அணிந்து, அரண்மனைக்கு வெளியே நடனமாடிக்கொண்டே பேரரசர் முன் நிகழ்ச்சி நடத்த அனுமதிக்கப்பட்டார்.  பின்னர் மன்னரை படுகொலை செய்தார்.  தீமையின் மீது நன்மையின் வெற்றியைக் குறிக்கும் நடனம் இது.

கருப்பு தொப்பி நடனம் ஒரு வஜ்ரகிலயா நடனம் மற்றும் ஓவியங்களில் அடிக்கடி சித்தரிக்கப்படும் நடனமாகும். பௌத்தத் துறவிகளால் நிகழ்த்தப்படும் இந்த நடனம் ஞானம் அடையவும் தீய சக்திகளை அழிக்கவும் இரண்டு நிலைகளில் செயல்படுகிறது. நடனக் கலைஞர்கள் பெரும்பாலும் ஒரு மண்டை ஓடு மற்றும் தாவணியை ஒன்றாகக் கட்டிக் கொள்கிறார்கள்.

இந்தியாவின் கீழ்க்காணும் இடங்களில் கலாச்சார மற்றும் மத விழாக்களில் நடனங்கள் நிகழ்த்தப்படுகின்றன:

* இலாகௌல், ஸ்பீதி மாவட்டம்
* சிக்கிம்
* தரம்சாலா
* காளிம்பொங்
* டார்ஜீலிங் )
* கருநாடகம்
* பைலக்குப்பே தங்கக் கோயில்
* லடாக்

### திபெத்
திபெத்தியர்கள் பொதுவாக மோன்லம் பிரார்த்தனை திருவிழாவின் போது அதிகளவிலான பார்வையாளர்களுக்கு சாம் நடனத்தை நிகழ்த்துகிறார்கள்.

## சான்றுகள்

## மேலும் படிக்க
*Forman, Werner (photographs) & Rintschen, Bjamba (text) *Lamaistische Tanzmasken: der Erlik-Tsam in der Mongolei*. Leipzig: Koehler & Amelang, 1967 (text translated into German from Russian)
## வெளி இணைப்புகள்

* Description of Black Hat dance in Bhutan 
* Examples of Cham Dance
* Video of Dance of the Ging 

பகுப்பு:காணொளிக் கோப்பு உள்ள கட்டுரைகள்
பகுப்பு:பூட்டானின் பண்பாடு
பகுப்பு:திபெத்தியப் பண்பாடு
கோவாவின் இசை

thumb| கோவா இசை என்பது கிழக்கு மற்றும் மேற்கு இணைந்த கலவையாகும்.
**கோவாவின் இசை** (*Music of Goa*) என்பது இந்தியாவின் மேற்குக் கடற்கரையில் உள்ள கோவா மாநிலத்தின் இசையைக் குறிக்கிறது. கோவாவில் மேற்கத்திய கலை இசை முதல் இந்திய பாரம்பரிய இசை வரை பல்வேறு வகையான இசை வகைகள் பயன்படுத்தப்படுகின்றன. கொங்கணி இசையும் இந்த சிறிய மாநிலம் முழுவதும் பிரபலமானது. போர்த்துக்கலின் முன்னாள் பிரதேசமாக இருந்ததால், வயலின், விபுணவி, கித்தார், ஊதுகொம்பு மற்றும் கின்னரப்பெட்டி போன்ற கருவிகளைப் பயன்படுத்துவதன் மூலம் கோவா ஒரு மேலாதிக்க மேற்கத்திய இசைக் காட்சியைக் கொண்டுள்ளது. இது இந்திய இசை உலகிற்கு பல முக்கிய இசைக்கலைஞர்களையும் பாடகர்களையும் உருவாக்கியுள்ளது. போர்த்துகேய பாடோ இசை கோவாவிலும் முக்கியத்துவம் வாய்ந்தது.

## பிரபல பாடகர்கள்
பிரபலமான பாடகியான லோர்னா கார்டிரோ  "கோவாவின் நைட்டிங்கேல்" என்று குறிப்பிடப்படுகிறார். அவர் ஆங்கிலம் மற்றும் கொங்கணி இரண்டிலும் பாடுகிறார். *பிஸ்ஸோ, பெப்டோ, ரெட் ரோஸ், துஸோ மோக்* மற்றும் *நோக்ஸிபக் ரோட்டா* ஆகியவை அவரது பிரபலமான பாடல்களாகும்''. ஆண்டனி கோன்சால்வ்ஸ் (வயலின் கலைஞர்), அன்டோனியோ போர்டுனாடோ டி ஃபிகியூரிடோ (நடத்துனர் மற்றும் வயலின் கலைஞர்), கிறிஸ் பெர்ரி (பெரும்பாலும் கோவா இசையின் மன்னன் என்று அழைக்கப்படுவார்கள்), ஹேமா சர்தேசாய் (பின்னணிப் பாடகர்), இயன் டி'சா, (முன்னாள் கிதார் கலைஞர் கனேடிய இசைக்குழு பில்லி டேலண்ட், கோவன் வம்சாவளியைச் சேர்ந்தவர்), ரெமோ பெர்னாண்டஸ் (இசையமைப்பாளர் மற்றும் பின்னணிப் பாடகர்), கிஷோரி அமோன்கர் (பாரம்பரிய பாடகர்), தீனநாத் மங்கேசுகர் (நாடக கலைஞர் மற்றும் பாரம்பரிய பாடகர்), மற்றும் ஆலிவர் சீன் (பாடகர்/பாடலாசிரியர்). பாடகர் கேசர்பாய் கெர்கர், லதா மங்கேஷ்கர் மற்றும் ஆஷா போஸ்லே போன்ற பல இந்திய பாரம்பரிய இசை கலைஞர்களை கோவா உருவாக்கியுள்ளது.

கோவா உள்ளூர் இசைக்குழுக்கள் மேற்கத்திய இசை பாணிகளைப் பயன்படுத்துவதற்கும் அறியப்படுகின்றன. மேலும் அவை பொது மற்றும் தனியார் கொண்டாட்டங்களில் பிரபலமாக உள்ளன. கோவா மின்னணு இசை, டிரான்ஸ் இசையின் தாயகமாக மாறியுள்ளது. கோவாவில் ஆண்டுதோறும் நடத்தப்படும் மின்னணு இசை விழாக்களில் இது பிரபலமானது, இது 50 க்கும் மேற்பட்ட நாடுகளில் இருந்து மக்களை ஈர்க்கிறது. இருப்பினும், நத்தார்-புத்தாண்டு காலத்தில் சுற்றுலாவின் உச்சம் காரணமாக, திருவிழாக்கள் ரத்து செய்யப்பட்டுள்ளன அல்லது மற்ற தேதிகளில் மாற்றப்பட்டுள்ளன.

## உள்நாட்டு பாரம்பரிய இசை
thumb| ஒரு இந்து திருமண விழாவில் இசைக்கலைஞர்கள் மற்றும் நடனக் கலைஞர்கள், கோடிஸ் காசனாடென்ஸ் என்ற கலாச்சாரத்திலிருந்து சித்தரிக்கப்பட்டுள்ளது. (கி. 1540)

## மேற்கோள்கள்

## வெளி இணைப்புகள்
* 

பகுப்பு:இசை வகைகள்
சிவானந்தபுரம்

**சிவானந்தபுரம்** () என்பது இந்தியா தீபகற்பத்தில் தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும். சங்கரா கண் நிறுவனம், (ஸ்ரீ காஞ்சி காமகோடி மருத்துவ அறக்கட்டளையின் ஓர் அலகு) கோயம்புத்தூரில் சிவானந்தபுரத்தில் சங்கரா கண் மருத்துவமனையை நிறுவி சேவைகள் செய்து வருகிறது. சிவானந்தபுரத்தில் புரோசோன் என்ற வணிக வளாகம் ஒன்று உள்ளது.

கடல் மட்டத்திலிருந்து சுமார் 456 மீட்டர் உயரத்தில் அமைந்துள்ள சிவானந்தபுரம் பகுதியின் புவியியல் ஆள்கூறுகள்,  ஆகும். கோயம்புத்தூர், காந்திபுரம், ஆவாரம்பாளையம், பீளமேடு கவுண்டம்பாளையம், துடியலூர், சரவணம்பட்டி, கணபதி, சின்னவேடம்பட்டி, சங்கனூர், இரத்தினபுரி, மணியகாரன்பாளையம் மற்றும் நல்லாம்பாளையம் ஆகியவை சிவானந்தபுரம் பகுதிக்கு அருகிலுள்ள முக்கிய புறநகர்ப் பகுதிகளாகும்.

## மேற்கோள்கள்

## வெளி இணைப்பு
* GeoHack - சிவானந்தபுரம்

பகுப்பு:கோயம்புத்தூர்
ஆறாவது உலக பஞ்சாபி மாநாடு

**ஆறாவது உலக பஞ்சாபி மாநாடு** (*6th World Punjabi Conference*) பஞ்சாபின் கல்வி, மொழி, இலக்கியம், விவசாயம், பாதுகாப்பு மற்றும் அரசியல் தொடர்பாக குழு விவாத அடிப்படையில் இரண்டு நாட்கள் நடைபெற்ற ஒரு மாநாடு ஆகும். 2018 ஆம் ஆண்டு மார்ச்சு மாதம் 10,11 ஆகிய  தேதிகளில் சண்டிகர் நகரில் நடைபெற்றது. பஞ்சாபி மொழி மற்றும் சமூகத்தின் வளர்ச்சிக்கு முக்கியத்துவம் அளிக்கும் வகையில் பஞ்சாப் சட்டசபையின் அவைத் தலைவர் ராணா கன்வர் பால் சிங்கும் கலாச்சார விவகாரங்கள் மற்றும் சுற்றுலா அமைச்சர் நவ்சோதி சிங் சித்துவும் பங்கேற்றனர். பாட்டியாலாவிலுள்ள பஞ்சாபி பல்கலைக்கழகத் துணைவேந்தர் பி.எசு.குமான்,  நாம்தாரி சத்குரு உதய் சிங் மற்றும் உலக பஞ்சாபி மையத்தின் முன்னாள் இயக்குநர் தீபக் மன்மோகன் சிங் ஆகியோர் இம்மாநாட்டில் உரையாற்றினர். அனிதா சிங், இயங் பகதூர் கோயல், சுகி பாத் மற்றும் இக்பால் மகால் ஆகியோர் பஞ்சாபி மொழி மற்றும் கலாச்சாரத்திற்கு அவர்கள் செய்த பங்களிப்பிற்காக கௌரவிக்கப்பட்டனர். மாநாடு ஞாயிற்றுக்கிழமை, பஞ்சாப் கலா பவனுக்கு மாறியது.

பஞ்சாபி பண்பாட்டு  பாராளுமன்றத்தை உருவாக்குதல்,  பஞ்சாபி மொழி கடினமான காலங்களில் செல்ல நேரிட்டாலும் மொழியைக் காப்பாற்றுவது தொடர்பான கருத்துகள் மாநாட்டில் விவாதிக்கப்பட்டன. பஞ்சாபில் உள்ள விளம்பரப் பலகைகளில் பஞ்சாபி மொழி இருக்க வேண்டும் என்பதை ஒப்புக்கொள்கிறேன் என்றும் இந்த விவகாரத்தை குறித்து முதல்வர் கேப்டன் அமரீந்தர் சிங்கிடம் எடுத்துரைப்பதாகவும் விழாவை தொடங்கி வைத்த அவைத்தலைவர் கூறினார். முக்கிய பஞ்சாபி எழுத்தாளர்களின் பிறந்தநாள் கொண்டாடப்படும் கலாச்சாரம் உருவாக வேண்டும் என்றும் அவர் வாழ்த்தினார்.

## மேற்கோள்கள்

பகுப்பு:பஞ்சாபி மொழி
ராதிகா மேனன் (கடற்படை அதிகாரி)

**ராதிகா மேனன்** (*Radhika Menon*) ஒரு இந்திய பெண் வணிகக் கடற்படை அதிகாரி, தற்போது இந்திய வணிகக் கடற்படையின் கேப்டனாக பணியாற்றுகிறார்.  இந்திய வணிகக் கடற்படையின் முதல் பெண் கேப்டனும் ஆவார், இவர் எண்ணெய் தயாரிப்பு கப்பலான சுவர்ணா ஸ்வராஜ்யாவை வழிநடத்துகிறார். 2016 ஆம் ஆண்டில், ராதிகா கடலில் விதிவிலக்கான துணிச்சலுக்கான ஐ.எம்.ஒ. (IMO) விருதைப் பெற்ற முதல் பெண்மணியும் ஆவார். 2015 ஆம் ஆண்டு ஜூன் மாதம் படகில் ஒரு வாரமாக சிக்கியிருந்த ஏழு மீனவர்களைக் காப்பாற்றிய இவர் தனது மீட்பு நடவடிக்கைக்காக நன்கு அறியப்பட்டவர்.

## ஆரம்ப கால வாழ்க்கை
இவர் கேரளாவின் கொடுங்கலூரில் பிறந்து வளர்ந்தவர். கொச்சியில் உள்ள அகில இந்திய மரைன் கல்லூரியில் வானொலி பாடநெறி படிப்பை முடித்த அவர், ஷிப்பிங் கார்ப்பரேஷன் ஆஃப் இந்தியாவில் வானொலி அதிகாரியாக தனது பணியைத் தொடங்கினார்.

## தொழில்
இந்திய கப்பல் போக்குவரத்துக் கழகத்தில்   சிறிது காலம் பணியாற்றிய பிறகு, அவர் இந்திய கடற்படையின் முக்கிய அதிகாரி ஆனார். 2012 ஆம் ஆண்டில், அவர் இந்திய வணிகக் கடற்படையின் கேப்டனாக நியமிக்கப்பட்டார் மற்றும் இந்திய வணிகக் கடற்படையின் முதல் பெண் கேப்டன் ஆனார். அதே ஆண்டில், அவர் சுமார் 21, 827 டன் எடையுள்ள சுவர்ணா ஸ்வராஜ்யா என்ற எண்ணெய் கிடங்கின் தலைவராகப் பொறுப்பேற்றார்.

2015 ஆம் ஆண்டு ஜூன் மாதம் வங்காள விரிகுடாவில் கடல் புயலின் விளைவாக  என்ஜின் கோளாறு மற்றும்  படகின் நங்கூரம் பழுதடைந்ததால் கவிழ்ந்து கொண்டிருந்த மூழ்கும் படகில் சிக்கிய ஏழு மீனவர்களை, காப்பாற்றும் பொருட்டு, முன்னின்று நடத்திய துணிச்சலான மீட்புப் பணிக்காக நவம்பர் 2016 இல் அவருக்கு சர்வதேச கடல்சார் அமைப்பு விருது வழங்கப்பட்டது. . இந்திய அரசாங்கம் இவரின் தேசிய கடமையை அங்கீகரித்து பொருத்தமான விருதுக்கு பரிந்துரைத்தது மற்றும் இந்திய கடற்படையின்  துணிச்சலான விருதைப் பெற்ற முதல் பெண்மணி என்ற பெருமையையும் பெற்றது குறிப்பிடத்தக்கது.

ராதிகா, நவம்பர் 3, 2017 அன்று மும்பையில் சக கடற்படை அதிகாரிகளான சுனீதி பாலா மற்றும் ஷர்வானி மிஸ்ராவுடன் இணைந்து இளம் பெண் கடற்தொழிலாளர்களை ஊக்குவிக்கும் நோக்கத்துடன் சர்வதேச மகளிர் கடற்பயணிகள் அறக்கட்டளையை (IWSF) நிறுவினார்.

29 செப்டம்பர் 2019 அன்று, மன் கி பாத் தொடரின் ஒரு பகுதியாக இந்தியப் பெண்களின் சாதனைகளைக் கொண்டாடுவதற்காக இந்தியப் பிரதமர் நரேந்திர மோடியால் அறிமுகப்படுத்தப்பட்ட பாரத் கி லக்ஷ்மி ஹேஷ்டேக் பிரச்சாரத்தில் இவர் இடம்பெற்றதால், இவர் இந்திய அரசாங்கத்தால் கௌரவிக்கப்பட்டார். 

## சான்றுகள்

பகுப்பு:வாழும் மக்கள்
ஆஷி சிங்

**ஆஷி சிங்** (*Ashi Singh*) ஓர் இந்திய தொலைக்காட்சி நடிகை ஆவார். சோனி என்டர்டெயின்மென்ட் டெலிவிஷனின் நிகழ்ச்சியான,  *யே உன் தினோன் கி பாத் ஹையில்* நைனா அகர்வாலின் பாத்திரத்தை இவர் சித்தரித்தார். 2020 இல், இவர் சோனி எஸ்.ஏ.பி. இன் *அலாடின் - நாம் தோ சுனா ஹோகாவில்* இளவரசி யாஸ்மினாக தோன்றினார். 2021 முதல், அவர் ஜீ டிவியின் சந்திப்பில் *மீட்* ஹூடாவாக தோன்றுகிறார்.

## தொழில்
2015 இல் தொலைக்காட்சியில் வெளியான *சீக்ரெட் டைரிஸ்: தி ஹிடன் சாப்டர்ஸ்* நிகழ்ச்சியின் மூலம் ஆஷி சிங்  அறிமுகமானார்  இவர் *கும்ரா*, *[[கிரைம் பெட்ரவுல்|க்ரைம் ரோந்து]]* மற்றும் *சவ்தான் இந்தியா என்ற நிகழ்ச்சிகளிலும்* நடித்துள்ளார். இவர் *கைதி இசைக்குழுவில்* ஜெயிலரின் மகளாக கேமியோவில் தோன்றினார்.

2017 ஆம் ஆண்டில், செட் இந்தியாவின் *யே உன் தினோன் கி பாத் ஹையில்* ரன்தீப் ராய்க்கு ஜோடியாக நைனா அகர்வால் கதாநாயகியாக நடிக்கத் தேர்ந்தெடுக்கப்பட்டார். இந்த நிகழ்ச்சி ஆகஸ்ட் 2019 வரை வெற்றிகரமாக ஓடியது 

ஜூலை 2020 இல், அவ்னீத் கவுர் உடல்நலம் காரணமாக நிகழ்ச்சியை விட்டு வெளியேறிய பிறகு, ஆஷி சிங் பின்னர் சோனி எஸ்.ஏ.பி.(SAB) இன் *அலாடின் - நாம் தோ சுனா ஹோகாவில்* சித்தார்த் நிகாமுக்கு இணையாக யாஸ்மினாக நடித்தார்.

2021 முதல், அவர் ஜீ டிவியின் *மீட்: பட்லேகி துனியா கி ரீட்டில்* ஷகுன் பாண்டேவுக்கு இணையாக மீட் ஹூடாவாகத் தோன்றுகிறார்.

2019 ஆம் ஆண்டில், *ஈஸ்டர்ன் ஐயின்* அட்டைப்படத்தில் அதன் 1500வது இதழில், "எதிர்காலம் ஆஷி சிங்கிற்கு சொந்தமானது" என்ற தலைப்பில் இடம்பெற்றார். இவர், சிறந்த தொலைக்காட்சி நடிகைக்கான விருதினையும் பெற்றுள்ளார்.

## சான்றுகள்

பகுப்பு:வாழும் மக்கள்
தாழம்பூர்

**தாழம்பூர்** () என்பது இந்தியா தீபகற்பத்தில் தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும். சென்னையின் தென்பகுதியில் சோழிங்கநல்லூருக்கும் நாவலூருக்கும் இடையில் தாழம்பூர் உள்ளது. ஐ. டி. காரிடார் பழைய மகாபலிபுரம் சாலைக்கு அருகாமையில் இருப்பதால், தாழம்பூர் குறிப்பிடத்தக்க வளர்ச்சியைக் கண்டுள்ளது.

கடல் மட்டத்திலிருந்து சுமார் 29 மீட்டர் உயரத்தில் அமைந்துள்ள தாழம்பூர் பகுதியின் புவியியல் ஆள்கூறுகள்,  ஆகும். மூலச்சேரி, ஒட்டியம்பாக்கம், சிட்லப்பாக்கம், சிறுசேரி, நாவலூர், கோவிலஞ்சேரி, மாம்பாக்கம், கரணை, பொன்மார், அரசன்கழனி, பெரும்பாக்கம் மற்றும் செம்மஞ்சேரி, ஆகியவை தாழம்பூர் பகுதிக்கு அருகிலுள்ள முக்கிய புறநகர்ப் பகுதிகளாகும். 76 ஏக்கர் பரப்பளவு கொண்ட ஏரி ஒன்று தாழம்பூரில் உள்ளது.

தரமணி, சோழிங்கநல்லூர், ஒக்கியம் துரைப்பாக்கம் மற்றும் காரப்பாக்கம் போன்ற நன்கு அறியப்பட்ட வேலைவாய்ப்பு மையங்களுக்கு, தாழம்பூர் நல்ல இணைப்பைக் கொண்டுள்ளது.

இங்கிருந்து அருகில் உள்ள பகுதிகளுக்கு எளிதில் செல்ல மாநகரப் பேருந்து சேவைகள் உள்ளன. சென்னை பன்னாட்டு வானூர்தி நிலையம் தாழம்பூரில் இருந்து 23 கி.மீ. தொலைவில் உள்ளது.

எச். சி. எல் இன்டர்நேஷனல் பள்ளி, அமேதிஸ்ட் இன்டர்நேஷனல் பள்ளி, கே. சி. உயர் சர்வதேச பள்ளி மற்றும் கேட்வே சர்வதேச பள்ளி போன்ற பல சர்வதேச பள்ளிகள் இங்கிருந்து 8 கி.மீ. தொலைவில் அமைந்துள்ளன.

Gleneagles உலகளாவிய சுகாதார நிறுவனம், நரம்பியல் மற்றும் முதுகெலும்பு கோளாறுகள் மருத்துவ நிறுவனம், செட்டிநாடு ஹெல்த் சிட்டி மற்றும் அருண் மருத்துவமனை ஆகியவை தாழம்பூரில் இருந்து சுமார் 10 கி.மீ. சுற்றளவில் மருத்துவ சேவைகள் வழங்குகின்றன.

தாழம்பூருக்கு அருகில் காசாகிராண்ட் ரிட்ஸ், காசாகிராண்ட் பெவிலியன், ரூம்ஸ்கேப்ஸ் வில்லேஜ், எஸ். கே. சி. அபரா மற்றும் எஸ். எஸ். பி. டி. எல். லேக்வுட் என்க்ளேவ் போன்ற பல மதிப்புமிக்க குடியிருப்புகள் உள்ளன.

விவிரா மால், மெரினா மால், பி. எம். ஆர். மால், கே. வி. பி. வளாகம் மற்றும் க்ளோரி மதர் ட்ரெடிஷனல் உள்ளிட்ட அனைத்து ஷாப்பிங் மற்றும் பொழுதுபோக்குத் தேவைகளுக்காகவும் 3 கி.மீ. தொலைவில் வணிக வளாகங்கள் அமைந்துள்ளன.

தாழம்பூரில் அமையப் பெற்றுள்ள பிடாரி பிள்ளையார் கோயில் மற்றும் பிடாரி அம்மன் கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்கி வருகின்றன.

## மேற்கோள்கள்

## வெளி இணைப்பு
* GeoHack - தாழம்பூர்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
பிரதிமா தேவி (கன்னட நடிகை)

**பிரதிமா தேவி** (Prathima Devi) (9 ஏப்ரல் 1933 - 6 ஏப்ரல் 2021) கன்னடத் திரைப்படங்களில் பணியாற்றியதற்காக அறியப்பட்ட ஒரு இந்திய நடிகை ஆவார். 1947 ஆம் ஆண்டு *கிருஷ்ணலீலா* திரைப்படத்தின் மூலம் பிரதிமா தேவி அறிமுகமானார். பாக்ஸ் ஆபிஸில் 100 நாட்களை நிறைவு செய்த முதல் கன்னடத் திரைப்படமான *ஜெகன்மோகினி* (1951) திரைப்படத்தில் அவர் முக்கியக் கதாபாத்திரத்தில் நடித்தார். இவர் 60 க்கும் மேற்பட்ட படங்களில் நடித்துள்ளார்.

## சுயசரிதை
தேவி 9 ஏப்ரல் 1933 அன்று மெட்ராஸ் பிரசிடென்சியின் (தற்போதைய கர்நாடகாவில் ) தென் கனரா பகுதியில் உள்ள கல்லாட்கா என்ற ஊரில் உபேந்திர ஷெனாய் மற்றும் சரஸ்வதிபாய் ஆகியோரின் நான்கு குழந்தைகளில் கடைசியாகப் பிறந்தார். இவரது இயற்பெயர் மோகினி ஆகும்.  தேவி நான்கு அல்லது ஐந்து வயதாக இருக்கும் போது தந்தையை இழந்தார்; குடும்பம் மங்களூருக்கு குடிபெயர்ந்தது, பின்னர் அகமதாபாத்திற்கு குடிபெயர்ந்தது, அங்கு அவரது மைத்துனர் ஜவுளி வியாபாரம் செய்து வந்தார், உடுப்பியில் குடியேறினார். 1941 ஆம் ஆண்டு தமிழ்த் திரைப்படமான *[[சாவித்திரி (1941 திரைப்படம்)|சாவித்திரியில்]]* எம்.எஸ்.சுப்புலட்சுமி நாரதர் வேடத்தில் நடித்ததன் மூலம், தேவிக்கு திரைப்படங்களைப் பார்ப்பதில் ஆர்வம் ஏற்பட்டது.

*கிருஷ்ணலீலா* (1947) திரைப்படத்தில் நுழைவதற்கு முன்பு தேவி 11 வயதில் தொழில்முறை நாடகத்தில் சேர்ந்தார். படத்தில், இவர் கெம்பராஜ் அர்ஸுடன் திரையைப் பகிர்ந்து கொண்டார், அதே நேரத்தில் வருங்கால கணவர் டி. சங்கர் சிங்கை அதன் செட்டில் சந்தித்தார். இவர் *ஜெகன்மோகினி*யில் (1951) தோன்றினார், இது திரையரங்குகளில் 100 நாள் ஓடி முடித்த முதல் கன்னடத் திரைப்படமாகும். மேக்கப் சுப்பண்ணாவுடன் இவர் நடித்த *டல்லாலி* (1952) மற்றொரு பெரிய வெற்றியைப் பெற்றது. மஹாத்மா பிலிம்ஸ் பதாகையின் கீழ் இவரின் கணவர் தயாரித்த படங்களில் இவர் நடித்த பெரும்பாலான படங்கள் அடங்கும்.

தேவிக்கு நான்கு குழந்தைகள் இருந்தனர்: மகன் இராஜேந்திர சிங் பாபு ஒரு திரைப்பட இயக்குநர், சங்ராம் சிங் மற்றும் ஜெய்ராஜ் சிங் மற்றும் மகள் விஜயலட்சுமி சிங், நடிகையும் மற்றும் தயாரிப்பாளரும் ஆவார்.  தேவி  ஏப்ரல் 6,  2021 அன்று மைசூர் சரஸ்வதிபுராவில் உள்ள தனது இல்லத்தில் 88 வயதில் காலமானார்

## விருதுகள்
* 2001–02: கர்நாடக அரசின் டாக்டர் ராஜ்குமார் விருது

## சான்றுகள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:2021 இறப்புகள்
பகுப்பு:1933 பிறப்புகள்
தயிர் வடை

**தயிர் வடை** (*Dahi vada*) என்பது இந்திய மாநிலமான கருநாடகாவிலிருந்து உருவான ஒரு வகை சிற்றுண்டி ஆகும்.  இதில் வடையானது (பொரித்த பருப்பு உருண்டைகள்) கெட்டியான தயிரில் ஊறவைத்துத் தயாரிக்கப்படுகிறது.

## பிறமொழிப் பெயர்கள்
தயிர் வடை என்பது மராத்தியில் "தகி வடே" () என்று அழைக்கப்படுகிறது. பஞ்சாபில் இது *dahi barey/dahi balley* (  ) என்றும் உருதுவில், *தஹி வதா* (  ) என்றும் இந்தியில் *தாஹி வாடா* () மலையாளத்தில் *தைரு வடை* எனவும், தெலுங்கில் *பெருகு வடை* எனவும் கன்னடத்தில் *மொசரு வடே* என்றும், ஒடியாவில் *தஹி பரா* (ଦହି ବରା ) என்றும் வங்காள மொழியில் *டோய் போரா* (দইবড়়া) என்றும் அழைக்கப்படுகிறது.

## வரலாறு
thumb| தஹி வாடா சாட் .
இன்றைய கர்நாடகாவில் ஆட்சி செய்த மூன்றாம் சோமேசுவரனால் தொகுக்கப்பட்ட 12ஆம் நூற்றாண்டின் சமசுகிருத கலைக்களஞ்சியமான *மனசோல்லாசாவில்* தயிர் வடை (*க்ஷிரவதம்* என) செய்முறை குறிப்பிடப்பட்டுள்ளது.  தயிர் வடை பற்றிய விளக்கங்கள் பொ. ச. மு. 500-லிருந்து இலக்கியங்களிலும் காணப்படுகின்றன.  இன்று, ஹோலி போன்ற பண்டிகைகளில் தயிர் வடை சிறப்பிடம் பிடித்துள்ளது.

## தயாரிப்பு
உளுத்தம் பருப்பை ஊறவைத்துக் கழுவி ஊறவைத்து, வடை மாவாக அரைத்து, சூடான எண்ணெய்யில் பொரித்து எடுக்கப்படுகிறது. நன்கு வறுத்த வடைகள் முதலில் தண்ணீரில் இடப்பட்டு, பின்னர் கெட்டியான தயிரில் ஊறவைக்கப்படும். வடைகள் பரிமாறும் முன் சிறிது நேரம் தயிரில் ஊறவைக்கப்படும். வடைகளின் மேல் கொத்தமல்லி அல்லது புதினா இலைகள், மிளகாய்த் தூள், கருப்பு மிளகு தூள், *சாட் மசாலா*, சீரகம், துருவிய தேங்காய், பச்சை மிளகாய், பூந்தி, மெல்லியதாக வெட்டப்பட்ட இஞ்சி அல்லது மாதுளை தூவப்படுகிறது. இந்தியாவில் சில இடங்களில், குறிப்பாக மகாராட்டிரா மற்றும் குசராத்தில் இனிப்பு தயிர் விரும்பப்படுகிறது. கொத்தமல்லி மற்றும் புளி சட்னி கலவையானது பெரும்பாலும் அலங்காரமாகப் பயன்படுத்தப்படுகிறது. கொண்டைக்கடலை மாவைப் பயன்படுத்தியும் வடைக்கான மாவினைத் தயார் செய்யலாம்.
படிமம்:Dahi vada.jpg|
படிமம்:Dahi Vada or Dahi Bhalla.JPG||
படிமம்:Dahiwada.JPG|
படிமம்:Dahi Vada on Glass plate.jpg|
படிமம்:Dahi-Wada.jpg|
படிமம்:Special potato wada.jpg|
சென்னை, பெங்களூர், தில்லி, மும்பை, ஜெய்ப்பூர், கொல்கத்தா, கட்டாக் மற்றும் இந்தூர் உட்பட இந்தியாவின் பல்வேறு நகரங்களில் பிரபலமான தெருக்கடைகளில் தயிர் வடை தள்ளுவண்டிகளில் தயாரிக்கப்படுகின்றது. தயிர் வடை பாக்கித்தானிலும், குறிப்பாகப் பஞ்சாப் மற்றும் முக்கிய நகரங்களில் காணப்படுகின்றன.

## மேலும் பார்க்கவும்

* பஞ்சாபி உணவு வகைகள்

## மேற்கோள்கள்

பகுப்பு:இந்திய உணவுகள்
பகுப்பு:பீகாரி உணவுகள்
பகுப்பு:ஒடியா உணவுகள்
பகுப்பு:தமிழர் சமையல்
செட்டிநாடு கோழிக்கறி

**சிக்கன் செட்டிநாடு** (*Chicken Chettinad*) அல்லது **செட்டிநாடு சிக்கன்** **(செட்டிநாடு கோழிக்கறி)** என்பது தமிழ்நாட்டின் செட்டிநாட்டின் உணவு வகைகளில் இருக்கும் இந்திய உணவு வகையாகும். இது தயிர், மஞ்சள் மற்றும் சிவப்பு மிளகாய், கல்பாசி, தேங்காய், கசகசா, கொத்தமல்லி, சீரகம் விதைகள் , பெருஞ்சீரகம் விதைகள், கருப்பு மிளகு, நிலக்கடலை, வெங்காயம், பூண்டு மற்றும் எண்ணெய் சேர்ந்த மசாலா கலவையில் கோழிக் கறியினை ஊறவைத்து எண்ணெய்யில் பொறித்து எடுக்கப்படுகிறது. இது சூடாக, கொத்தமல்லி இலைகளால் அலங்கரிக்கப்பட்டு, புழுங்கல் அரிசி அல்லது பராத்தாவுடன் பரிமாறப்படுகிறது.

## மேற்கோள்கள்

## வெளி இணைப்புகள்
* செட்டிநாடு கோழி
* pachakam.com: உலர்ந்த வறுத்த தேங்காயுடன் செட்டிநாடு சிக்கன் கறி 

பகுப்பு:தமிழர் சமையல்
பகுப்பு:கோழிக்கறிகள்
கோலார் தெப்பதிருவிழா

**கோலார் தெப்பத்திருவிழா** (*Kolar Theppothsava*) என்பது ஒவ்வொரு ஆண்டும் இந்தியாவில் கருநாடக மாநிலம் கோலரம்மனை ஏரி நிரம்பி வழியும் போது நடைபெறும் திருவிழாவாகும். கோலார் மாவட்டத்தின் மையப்பகுதியில் கோலரம்மனா கோயிலுக்கு அருகில் கோலரம்மனா கெரே ஏரி உள்ளது. தெப்பத்திருவிழா கருநாடகாவின் அனைத்து நகரங்களிலும் மற்றும் கிராமங்களிலும் உள்ள தெப்பங்களில் நடைபெறுகிறது. பல கிராமங்கள் மற்றும் நகரங்களில் நடைபெறும் பெரிய திருவிழாவாகும். ஏனெனில் இது நல்ல மழை மற்றும் அறுவடைக் காலத்தைக் குறிக்கிறது. மழையினை வழங்கும் கடவுள்களுக்கும் பொதுவாக நீர் பற்றாக்குறை உள்ள பகுதிகளில் மிகவும் விலைமதிப்பற்ற தண்ணீரை வைத்திருப்பதற்காக நன்றி தெரிவிக்கும் ஒரு வழியாகும்.

## திருவிழா
இப்பகுதியில் வசிக்கும் அனைத்து சமூகத்தினரும் பங்குபெறும் திருவிழாவாக இது உள்ளது. பொதுவாகப் பல நாட்கள் கொண்டாட்டங்களுடன் நடைபெறும் இத்திருவிழாவின் போது கண்காட்சிகளும் இடம்பெறும். கோலார் தெப்பத்திருவிழாவின் போது நகரின் முதன்மை தெய்வமான கோலர் அம்மனுக்கு பூசை செய்வதோடு திருவிழா தொடங்குகிறது. பின்னர் அம்மன் சிலை நகரில் பவனி செய்யப்படுகிறது. கோலார் நகரம் மற்றும் குருபரப்பேட்டை பெண்கள் சிறிய மிதவைகளைச் செய்து அதன் மீது விளக்கு வைத்து ஏரிக்கு எடுத்துச் செல்கின்றனர். ஏரியில் பூஜை செய்த பிறகு, இந்த மிதவைகள் இரவில் தண்ணீரில் மறைந்துவிடுகின்றன.

## வெளி இணைப்புகள்

* மைசூர்
* கோலார்

## மேற்கோள்கள்

பகுப்பு:இந்து சமய விழாக்கள்
பகுப்பு:கருநாடக விழாக்கள்